**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: EFRR**  **NADLEŽNO TIJELO: MGPO**

**PRIORITETNA OS: Poslovna konkurentnost ROK ZA PODNOŠENJE PP: do 01.10.2017.**

**SPECIFIČNI CILJ: 3a2 ROK ZA ODGOVOR NA PITANJE (UzP): 7RD**

**NAZIV POZIVA: Pružanje visokokvalitetnih usluga za MSP**

**putem poduzetničkih potpornih institucija (PPI)**

**REFERENTNI BROJ POZIVA: KK 03.1.2.05.**

**TIP NATJEČAJA:** otvoreni

**MODALITET:** privremeni poziv

U skladu sa Zajedničkim nacionalnim pravilima (ZNP), nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 radnih dana) od postavljenog pitanja iako ZNP predviđa duži rok u kojem se odgovara na postavljena pitanja), tada prioritet ima rok iz UzP-a.

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA: 3**  |  |
|  | **OBJAVA SVIH PITANJA/ODGOVORA IZ VERZIJE 3:** | **30. kolovoza 2017.** |
| **RB** | **DATUM ZAPRIMANJA PITANJA: 4. 5. i 6. srpnja 2017.** | **DATUM ODGOVORA NA PITANJE: 26. srpnja 2017.** |
|  | Kako se provjerava prihvatljivost prijavitelja (upis u Jedinstveni registar poduzetničke infrastrukture - JRPI)? Je li potrebno dostaviti potvrdu nadležnog tijela o upisu u Jedinstveni registar? | PT 2 kod Ministarstva gospodarstva, poduzetništva i obrta provjerava je li prijavitelj i kada upisan u Jedinstveni registar poduzetničke infrastrukture, prijavitelj ne treba dostavljati potvrdu da je upisan u JRPI.  |
|  | Je li prihvatljivo da vlastitim projektnim prijavama samostalno apliciraju dva povezana poduzeća (regionalna agencija i inkubator u 100%-tnom vlasništvu regionalne agencije) s obzirom da se prema definiciji navedene organizacije smatraju jednim poduzetnikom, a u sklopu poziva potpora male vrijednosti dodjeljuje se jednom poduzetniku? | U UzP točka 2.3 navedeno je da prijavitelj po predmetnom Pozivu u postupku dodjele bespovratnih sredstava može podnijeti samo jedan projektni prijedlog. Ukoliko je prijavitelj upisan u JRPI u više prihvatljivih oblika PPI sukladno definiciji iz čl. 4. Zakona o unapređenju poduzetničke infrastrukture (Narodne novine, br. 93/13, 114/13 i 41/14), isti može podnijeti samo jedan projektni prijedlog.Nadalje, pravilo potpore de minimis utvrđuje da pojedinačni primatelj u razdoblju od tri uzastopne kalendarske godine može primiti najviše 200.000,00 EUR,. Potpore male vrijednosti dodjeljivat će se jedinstvenom (jednom) poduzetniku, kako je definirano u članku 2. stavak 2. Uredbe 1407/2013.U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. |
|  | U Skupnoj izjavi (točka 2., Udio javnih tijela u poduzeću prijavitelja) je navedeno kako u slučaju da prijaviteljem upravlja, izravno ili neizravno, zajedno ili samostalno, jedno ili više tijela javne vlasti s 25% ili više kapitala ili glasačkih prava (dakle odgovor je DA) takvo poduzeće nema status MSP-a i ne može se prijaviti na ovaj poziv, osim ako su vlasnici jedinice lokalne samouprave s godišnjim proračunom manjim od 10 mil. EUR i manje od 5000 stanovnika. Jesu li prema tome PPI-ovi u vlasništvu županija automatski neprihvatljivi prijavitelji? | U UzP-u, u 2.1 Tko se može prijaviti? Prihvatljivost prijavitelja stoji kako su prihvatljivi PPI u privatnom vlasništvu mikro, mala ili srednja poduzeća (bez obzira na njihov pravni oblik) sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014.PPI u javnom vlasništvu, kao i JLS/JRS, mogu biti definirani i kao veliki poduzetnici sukladno Prilogu I Uredbe 651/2014.Kao pomoć u određivanju veličine poduzetnika i njegove eventualne povezanosti, prijaviteljima stoji na raspolaganju Vodič dostupan na poveznici [*ovdje*](http://www.strukturnifondovi.hr/UserDocsImages/Publikacije/Vodiczakorisnikeodefinicijimalihisrednjihpoduzeca.pdf)*.* |
|  | Prijavitelj mora osigurati odgovarajuće kapacitete za provedbu projekta. Da li pod „osigurati“ znači da možemo zaposliti osobu u projektni tim (konkretno mislim na osobu za računovodstvo i financije)?Ako možemo zaposliti, kako ćemo u prijavnom obrascu objasniti (tražene) kompetencije projektnog tima? | Prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva). Odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu.Trošak plaća osoblja je prihvatljiv trošak kao dio troškova provedbe projekta, dakle djelatnik čija plaća je prihvatljiva mora raditi na provedbi projekta. Izračun ovoga troška opisan je u 2.9 Prihvatljive kategorije troškova. Opis traženih kompetencija je pojašnjen u Uputama za prijavitelje točka 2.4. te u Prijavnom obrascu B, pod točkom 2 Provedbeni kapaciteti prijavitelja. |
|  | Molim vas uputu vezano uz natječaj "Pružanje visokokvalitetnih usluga za MSP putem poduzetničkih potpornih institucija (PPI)" tko su prihvatljivi prijavitelji budući da ne mogu ući u link JRPI: http://reg.minpo.hr/pi/public/. | Link na JRPI naveden je u Uputama za prijavitelje u poglavlju 2 Pravila poziva: <http://reg.mingo.hr/pi/public/>.Prihvatljivost prijavitelja također je pojašnjena u istome poglavlju Uputa za prijavitelje.  |

|  |  |  |
| --- | --- | --- |
| **RB** | **DATUM ZAPRIMANJA PITANJA: 11. srpnja 2017.** | **DATUM ODGOVORA NA PITANJE: 26. srpnja 2017.** |
|  | U Prilogu 3. Postupak dodjele bespovratnih sredstava, na stranici 9., točka 2.2. primici prijavitelja iz proračuna opće države stoji fusnota oznake 3, međutim nema pojašnjenja predmetne fusnote? | Riječ je o tehničkoj pogrešci, u fusnoti se trebala nalaziti definicija opće države: *Opća država sastoji se od podsektora središnje države, lokalne države i fondova socijalne sigurnosti. Prema metodologiji ESA 2010 središnja država obuhvaća tijela državne uprave (ministarstva, državne urede Vlade Republike Hrvatske, državne upravne organizacije i urede državne uprave u županijama), ali i Hrvatske autoceste, Autocestu Rijeka – Zagreb, Hrvatske ceste, Hrvatske vode, itd*.Navedena definicija također je navedena u Prijavnom obrascu B dio, kao fusnota 1.  |
|  | U Prilogu 3., stranica 9, točke 2.2, 2.3. i 2.4., navode se planirani prihodi prijavitelja od pružanja novih usluga - da li je dozvoljeno korisnicima (MSP) naplaćivati usluge koje su se razvile putem sredstava ostvarenih kroz ovaj natječaj? | Korisnicima se dodjeljuje potpora za pružanje novih usluga. Korisnik mora navesti koliko novih usluga planira pružati, njihovo trajanje u satima, cijenu, te mora obrazložiti tržište usluga koje se planiraju pružati od strane korisnika (u prijavnom obrascu B). Usluga koju korisnik pruža MSP-u i koja je sufinanciranja iz bespovratnih sredstava se ne smije naplatiti MSP-u.Korisnik ne smije ostvariti dobit povrh dodijeljenih bespovratnih sredstava temeljem naplaćenih usluga. Drugim riječima, dvostruko financiranje pružene usluge (iz bespovratnih sredstava i naplatom MSP-u) nije dozvoljeno. |
|  | Da li je kao prihvatljiva aktivnost natječaja dozvoljeno utrošiti sredstva na izradu određenih alata koje će MSP moći koristiti, a bit će javno objavljeni na web stranici korisnika (na primjer, baza podataka o nečemu od njihovog interesa, kalkulatori za određene izračune i slično) | Prihvatljive aktivnosti koje se mogu financirati u okviru ovog Poziva su: pružanje stručne i savjetodavne podrške (uključivo kroz edukaciju i mentorstvo) te usluga informiranja MSP-ovima u različitim fazama njihovog razvoja, s posebnim naglaskom na novoosnovane MSP (koji posluju kraće od 3 godine).Aktivnosti pružanja stručne i savjetodavne pomoći i informiranja mogu biti povezane s regulatornim okvirom, standardima, certifikacijom, informacijama o dostupnim uslugama i programima, uključujući financijske instrumente, savjetovanje o dijagnosticiranju nedostataka i izazova MSP–ova i drugim područjima u kojima je MSP potrebno pružati usluge sukladno identificiranim potrebama i dokazanim nedostacima na relevantnom tržištu, kako bi se utvrdile nejednakosti/prepreke razvoju poslovanja i pristupu strukturiranijim uslugama poslovnog savjetovanja i slično.Prihvatljive kategorije troškova navedene su u 2.9 Uputa za prijavitelje. Izrada određenih alata poput baza podataka, kalkulatora za određene izračune i slično nije prihvatljiv trošak u okviru ovoga Poziva.  |
|  | Kriterij odabira - Doprinos pokazateljima poziva, stranica 7. Priloga 3, o čemu se točka 1.1.4. razlikuje od točaka 1.1.1. i 1.1.2, odnosno da li točka 1.1.4 obuhvaća pokazatelje iz 1.1.1. i 1.1.2.Zašto se ovdje posebno naglašava nefinancijska potpora korisnicima usluga kad je jedino takva i moguća kroz natječaj? | U pitanju 1.1.1. naglasak je na uslugama informiranja, u pitanju 1.1.2. naglasak je na broju klijenata novih usluga dok je u pitanju 1.1.4. naglasak na broju klijenata ukupno (osim početnika) koji će primiti nefinancijsku potporu. To su tri različita pokazatelja. Ova pitanja predstavljaju doprinos pokazateljima poziva, koji su definirani unaprijed, konkretan pokazatelj koji se odnosi na nefinancijsku potporu je također definiran Operativnim programom - CO04 Broj poduzeća koja primaju nefinancijsku potporu.  |
|  | Upute za prijavitelje - poglavlje 3 Kako se prijaviti, da li je potvrdu porezne uprave te akte o unutarnjem ustrojstvu institucije, obrazac JOPPD i dokumente kojima se utvrđuje iznos bruto plaće potrebno dostaviti odmah uz projektni prijedlog ili po zahtjevu PT2? | U UzP-u, 3.1 Izgled i sadržaj projektnog prijedloga, stoji sljedeće:ako se potražuju troškovi plaća osoblja, prijavitelj treba u sklopu dostave projektnog prijedloga dostaviti popratnu dokumentaciju za utvrđivanje prihvatljivosti troškova:* Akt/i o unutarnjem ustrojstvu ili organizacijsku shemu institucije s posebno označenim organizacijskim jedinicama i radnim mjestima zaposlenika/djelatnika koji sudjeluju u provedbi projekta
* Dokumenti (akt) temeljem kojih se utvrđuje iznos bruto plaće za radno mjesto djelatnika – člana projektnog tima
* obrazac JOPPD

Prijavitelj treba u sklopu dostave projektnog prijedloga dostaviti također* Potvrdu Porezne uprave da su ispunjene obveze plaćanja dospjelih poreznih obveza i obveza za mirovinsko i zdravstveno osiguranje (ne stariju od 30 dana od dana predaje projektne prijave) – u izvorniku.
 |
|  | Da li prijavitelj mora korisnicima svojih usluga (poduzetnicima) izdavati potvrde o potporama male vrijednosti za besplatne usluge koje će im pružati, a koje su financirane iz ovog natječaja? | Ukoliko je riječ o uslugama koje se financiraju ovim pozivom poduzetnicima (korisnicima/klijentima) je na jednakoj osnovi otvoren pristup uslugama korisnika, te nema elemenata potpore. |
|  | Da li je prihvatljiv trošak kupnja opreme koja će se koristiti za pružanje usluga poduzetnicima? | Kupnja opreme nije prihvatljiv trošak.  |
|  | Da li je prihvatljiv trošak sufinanciranje određenih edukacija za poduzetnike ili njihove zaposlenike? Na primjer, poduzetnik želi svoje zaposlenike obučiti za rad na određenom stroju, da li je prihvatljivo da potporna institucija putem sredstava ostvarenih kroz ovaj natječaj sufinancira takav trošak u određenom omjeru? | Ne.  |
| **RB** | **DATUM ZAPRIMANJA PITANJA: 19. srpnja 2017.** | **DATUM ODGOVORA NA PITANJE: 26. srpnja 2017.** |
|  | Mora li inkubacija kroz prostor PPI-a biti jedna od usluga da bi se dokazalo da je PPI inkubator?  | Ne. Dokaz da je PPI inkubator je upis PPI-ja kao inkubatora u JRPI-u.  |
|  | Ako PPI nema zaposlenih trebaju li osobe imenovane za tim PPI-a biti budući zaposlenici ili eksterni stručnjaci (kako to ako javna nabava neće biti provedena)? | Prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva). Odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu. |
|  | Treba li PPI koji je d.o.o. u 100 % vlasništvu županije priložiti Skupnu izjavu? | Ne.  |
|  | U Uputama za prijavitelje stoji da cijene trebaju odgovarati tržišnim cijenama. Znači li to da PPI mora naplaćivati usluge svojim korisnicima, i to po tržišnim cijenama ( obzirom da PPI većinu svojih usluga obavljaju besplatno) ili se navedeno odnosi na iznos troškova potrebnih za provođenje aktivnosti projekta? | PPI ne mora naplaćivati usluge svojim korisnicima. Cijene moraju biti tržišno izražene, a PPI će metodom nadoknade nadoknaditi 85% vrijednosti prihvatljivih troškova, dok će 15% prihvatljivih troškova sufinancirati, te će financirati sve neprihvatljive troškove.  |
|  | U Obrascu 2. Prijavni obrazac B dio, u tablicama 1.5. i 1.6. stoji stupac TROŠAK , a ispod cijena pružene usluge. Treba li se u ovom stupcu unositi iznos troška aktivnosti projekta ili se unosi cijena koja će se naplaćivati od korisnika usluga? | U navedene obrasce se unosi neto cijena usluge izražena u kunama. Usluga koju korisnik pruža MSP-u i koja je sufinancirana iz bespovratnih sredstava se ne smije naplatiti, jer će prihvatljivi trošak, izražen tržišnom cijenom usluge, metodom nadoknade povratiti odnosno nadoknaditi u visini vrijednosti od 85% prihvatljivih troškova. Neprihvatljive troškove kao i 15 % sufinanciranja PPI mora pokriti iz vlastitih izvora ili vanjskih izvora.  |

|  |  |  |
| --- | --- | --- |
| **RB** | **DATUM ZAPRIMANJA PITANJA: 19. srpnja 2017.** | **DATUM ODGOVORA NA PITANJE: 9. kolovoza 2017.** |
|  | U Prilogu 3. Postupak dodjele bespovratnih sredstava pod točkom 2. Održivost projekta od stavke 2.2.-2.4. boduje se povećanje prihoda od provođenja projekta. Koji je smisao poticanja poduzetništva putem ovog natječaja, obzirom da je većina usluga (kao što su edukacije, informiranje i savjetovanje) koje PPI provodi, besplatna za poduzetnike? | Sukladno odgovoru danom na pitanje pod rednim brojem 7. u ovoj tablici, usluga koju korisnik pruža MSP-u i koja je sufinanciranja iz bespovratnih sredstava se ne smije naplatiti MSP-u.Pitanjima 2.2.-2.4. u Prilogu 3. boduju se planirani prihodi koje prijavitelj planira postići u godini nakon završetka provedbe projekta. Naime, tijekom razdoblja provedbe projekta pružanje usluga i novih usluga sufinancira se sredstvima potpore, no u godini nakon završetka provedbe projekta očekuje se održivost tih usluga i ostvarivanje većih prihoda od njihovog pružanja nego prije ili tijekom provedbe projekta. Rast prihoda iz raznih izvora jamstvo je održivosti projekta odnosno održivosti provedbe aktivnosti nakon završetka projekta. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 21. srpnja 2017.** | **DATUM ODGOVORA NA PITANJE: 9. kolovoza 2017.** |
|  | Temeljem prezentiranja natječaja i proučavanja Uputa za prijavitelje nismo pronašli točno objašnjenje dokazivosti provedbenih kapaciteta, te Vas molim informaciju o istom.  | Sukladno poglavlju 3.1 Izgled i sadržaj projektnog prijedloga, prijavitelj kao prilog obrascu B dio treba dostaviti životopis/e članova projektnog tima u EUROPASS formatu. Uz to, provedbene kapacitete i metodologiju uspostave projektnog tima prijavitelji opisuju u točki 2. Obrasca B. |
|  | Jesu li prihvatljivi voditelji s manje od 5 godina iskustva u vođenju projekta, ali s 3 i pol godine iskustva u vođenju projekata te još dvije u sudjelovanju u provedbi projekta? | Ne. Sukladno poglavlju 2.4 Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta, voditelj projekta treba imati najmanje 5 godina iskustva u vođenju projekata. |
|  | U Pozivu na dostavu projektnih prijedloga, točka 1.3 Predmet, svrha i pokazatelji Poziva, pod Pokazateljima neposrednih rezultata specifičnih za Poziv/Projekt (pokazatelji poziva) se navodi:* Broj korisnika novih usluga: broj planiranih korisnika novih usluga koje će PPI pružati klijentima (MSP-ovima) u razdoblju provedbe projekta.

“Nove usluge“ – vrsta/tip usluga koje će PPI pružati klijentima (MSP-ovima), a razlikuju se od vrste/tipa usluga koje je PPI pružao u godini prije predaje projektne prijave (2016.) Vrsta usluga je skup usluga s istim značajkama, a tip usluge je specifična skupina usluga unutar iste vrste usluga.“Molimo Vas za sljedeće pojašnjenje:Prilikom kvantificiranja pokazatelja u našem projektnom prijedlogu da li se referiramo na vrstu ili tip?Npr. da se organizira 5 različitih novih edukacija da li je mjerljiv indikator pet specifičnih edukacija (kao tip nove usluge) ili je indikator 1 (edukacije kao vrsta nove usluge)? | Sukladno pitanju 1.1.3. obrasca za ocjenu kvalitete u Prilogu 3. natječajne dokumentacije, Planirani broj novih usluga odnosi se na tip usluge koju PPI nije pružao prije predaje projektnog prijedloga. U slučaju iz vašeg pitanja, edukacija je vrsta, a neka specifična edukacija je tip usluge. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 24. srpnja 2017.** | **DATUM ODGOVORA NA PITANJE: 9. kolovoza 2017.** |
|  | U kriterijima za ocjenjivanje pod „Održivost projekta“ navodi se kako će se bodovati planirani prihodi prijavitelja od provedbe projektnih aktivnosti (pružanja usluga i novih usluga) u godini nakon godine završetka provedbe projekta (2019.). Ukoliko poduzetnička potporna institucija, u našem slučaju razvojna agencija nije u mogućnosti naplaćivati usluge malim i srednjim poduzetnicima, prema postavljenim kriterijima pod „Održivost projekta“ mi ne ostvarujemo dovoljan broj bodova za prolaz u daljnji krug evaluacije. | Odgovoreno kao na pitanje pod rednim brojem 19. u ovoj tablici.Na sve projektne prijedloge primjenjuju se isti kriteriji za ocjenu kvalitete. |
|  | Je li vanjska usluga savjetodavne podrške u provedbi EU projekta i postupaka nabave prihvatljiv izdatak? | Ne. Sukladno poglavlju 2.10 Neprihvatljivi izdaci su svi oni koji nisu spomenuti kao prihvatljivi. Jednako tako, sukladno poglavlju 2.4 Zahtjevi koji se odnose na sposobnost Prijavitelja za uspješnu provedbu projekta, učinkovito korištenje sredstava i održivost rezultata projekta, prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata. Odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu. |
|  | Pošto usluge **informiranja** želimo provoditi i na otocima, je li putni trošak naših zaposlenika angažiranih na projektu za tu svrhu prihvatljiv izdatak? | \* konzultacije u tijeku **Odgovor** objavljen 30. kolovoza 2017. godine**:**Sukladno poglavlju 2.10 Neprihvatljivi izdaci su svi oni koji nisu spomenuti kao prihvatljivi. Putni trošak zaposlenika nije prihvatljiv trošak. |
|  | Pošto **edukacije** (aktivnost pružanje stručne i savjetodavne podrške) želimo provoditi i na otocima, je li putni trošak naših zaposlenika angažiranih na projektu za tu svrhu prihvatljiv izdatak? | \* konzultacije u tijeku **Odgovor** objavljen 30. kolovoza 2017. godine**:**Odgovoreno kao na pitanje pod rednim brojem 25. u ovoj tablici. |
|  | Mogu li se nove usluge koje razvijamo tijekom projekta (aktivnost pružanje stručne i savjetodavne podrške) naplaćivati korisnicima projekta (MSP) tijekom trajanja projekta? | Ne. Odgovoreno kao na pitanje pod rednim brojem 7. u ovoj tablici. |
|  | Vezano za kriterij odabira 1.1.1. - odnosi li se uvjet od minimalno 5 sati trajanja pružanja usluge MSP-u i na ovaj kriterij? | Da. |
|  | Vezano za kriterij odabira 1.1.3. - postoji kontradikcija gdje u nazivu kriterija piše "(tip usluge koju PPI nije pružao prije predaje projektnog prijedloga)", što bih interpretirao kao neposredno prije predaje, dok u fusnoti piše "vrsta/tip usluge koju će PPI pružati klijentima (MSP-ovima) a razlikuju se od vrste/tipa usluga koje je PPI pružao u godini prije predaje projektne prijave (2016.)" | Broj usluga odnosi se na godinu prije predaje projektne prijave. Navedeno se ocjenjuje temeljem Obrasca B, u kojem u tablici 1.6. Planirane usluge koje će PPI pružati klijentima (MSP-ovima) u razdoblju provedbe projekta prijavitelj navodi *„nove usluge“ – vrsta/tip usluge koju će PPI pružati klijentima (MSP-ovima) a razlikuju se od vrte/tipa usluga koje je PPI pružao u godini prije predaje projektne prijave (2016.)>* |
|  | Vezano za kriterij odabira 1.2.1. - misli li se pod "broj pruženih usluga" na broj vrsta/tipova usluga sukladno UzP ili na kvantitetu pruženih usluga u smislu količina ugovora/računa, odnosno obavljenih poslova? | Broj pruženih usluga odnosi se na vrstu/tip usluge koju će PPI pružati klijentima (MSP-ovima). Ovaj kriterij ne odnosi se na broj malih i srednjih poduzetnika kojima je neka usluga pružena. |
|  | Vezano za kriterij odabira 2.2. - u tekstu piše "...u godini nakon godine završetka provedbe projekta (2019. godina)". Kako projekt može trajati 18 mjeseci, to znači da godina završetka projekta može biti 2019. godina, znači godina nakon završetka provedbe projekta bi bila 2020. godina. Zanima nas, je li se ostvarenje navedenog pokazatelja (ali i drugih pokazatelja) promatra u zadnjoj godini provedbe projekta ili u godini nakon godine završetka provedbe projekta? | Ostvarenje pokazatelja promatrat će se u godini nakon završetka provedbe projekta. Godina 2019. navedena je samo kao primjer. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 26. srpnja 2017.** | **DATUM ODGOVORA NA PITANJE: 9. kolovoza 2017.** |
|  | Jesu li poduzetničke potporne institucije (PPI) obavezne naplaćivati nove usluge koje će se pružati malim i srednjim poduzetnicima u razdoblju trajanja provedbe projekta, ali i nakon provedbe projekta? Molimo pojasnite na koji način se promatra naplata novih usluga malim i srednjih poduzetnicima, tj. je li riječ o novčanim plaćanjima putem izdanih računa?U kriterijima za ocjenjivanje, pod „Održivost projekta“ navodi se kako će se bodovati planirani prihodi prijavitelja od provedbe projektnih aktivnosti (pružanja usluga i novih usluga) u godini nakon godine završetka provedbe projekta (2019.). Ukoliko poduzetnička potporna institucija, u našem slučaju razvojna agencija nije u mogućnosti naplaćivati usluge malim i srednjim poduzetnicima, prema postavljenim kriterijima pod „Održivost projekta“ mi ne ostvarujemo dovoljan broj bodova za prolaz u daljnji krug evaluacije. | Odgovoreno kao na pitanja pod rednim brojem 7. i 19. u ovoj tablici. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 28. srpnja 2017.** | **DATUM ODGOVORA NA PITANJE: 9. kolovoza 2017.** |
|  | UZP – 2.9. ZADNJA TOČKA KAŽE: Neizravni troškovi (režijski troškovi koji uključuju grijanje/hlađenje, struju, vodu, odvoz otpada i telekomunikacije, računovodstveni troškovi, informatička podrška i ostali slični troškovi), dok 2.10 također zadnja točka kaže: Ostali troškovi nespomenuti kao prihvatljivi.Je li npr. putni trošak savjetovanja izvan sjedišta prihvatljiv trošak? | \* konzultacije u tijeku **Odgovor** objavljen 30. kolovoza 2017. godine**:**Odgovoreno kao na pitanje pod rednim brojem 25. u ovoj tablici. |
|  | Savjetovanje i informiranje je prihvatljiva aktivnost, a s druge strane se ne može naplatiti (stranica 6 obrasca B – fusnota 3 – usluge informiranja se pružaju bez naplate, te nije potrebno navesti cijenu). MOLIMO POJAŠNJENJE! | Odgovoreno kao na pitanje pod rednim brojem 7. u ovoj tablici. |
|  | U točci 2.6. – piše kako su samo MSP-ovi prihvatljivi, a ne i fizičke osobe (koje će otvoriti poduzeće), a stavlja se naglasak na podršku novim MSP-ovima (Prijedlog da se broji fizička osoba ako u međuvremenu zbilja otvori poduzeće). | Prihvatljive projektne aktivnosti moguće je pružati pravnim ili fizičkim osobama koje su mikro, mali ili srednji poduzetnici sukladno definiciji malih i srednjih poduzeća utvrđenoj na način opisan u Prilogu I. Definicija malih i srednjih poduzeća Uredbe 651/2014 i Uredbe Komisije (EU) 2017/1084 оd 14. lipnja 2017. |
|  | Je li obrt (fizička osoba) prihvatljiv korisnik potpore? | Obrt može biti krajnji korisnik. |
|  | Bodovanje projektnog prijedloga opisano u točkama 2.2, 2.3 i 2.4 priloga 3. kaže: A) 2.2. Primici prijavitelja iz proračuna opće države u 2016. u odnosu na planirane prihode prijavitelja od provedbe aktivnosti 2019. g: • > ili = 86%: 0 bodova • 66%-85 %:1 bod • 46%-65 %: 3 boda • 26%-45 %: 4 boda • 0- 25 % : 6 bodovaB) 2.3. Planirani prihodi prijavitelja od pružanja usluga MSP-ovima u 2017. u odnosu na planirane prihode prijavitelja od pružanja usluga MSP-ovima u 2019. (% rezultat se zaokružuje na cijeli broj): • > ili = 81% ili 0: 0 bodova • 61-80 %: 1 bod • 41-60 %: 3 boda • 21-40 %: 4 bodova • 1-20 %: 5 bodova C) 2.4. Planirani prihodi prijavitelja od pružanja novih usluga u ukupnim planiranim prihodima prijavitelja u 2019. godini (izraženi u % rezultat se zaokružuje na cijeli broj): • 0: 0 bodova • 1-20 %: 1 bod • 21-60 %: 3 boda • 61-80 %: 4 boda • > ili = 80 %: 5 bodovaPo navedenom bodovanju javna ustanova koja nije na tržištu će dobiti za sve stavke 0 bodova, odnosno ostati zakinuta za 16 bodova ukupno?! | Odgovoreno kao na pitanja pod rednim brojem 19. i 23. u ovoj tablici. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 31. srpnja 2017.** | **DATUM ODGOVORA NA PITANJE: 9. kolovoza 2017.** |
|  | Kupnja vozila je neprihvatljiv trošak. Je li najam vozila prihvatljiv trošak, ukoliko predviđene aktivnosti podrazumijevaju potrebu? | Nije. Sukladno poglavlju 2.10 Neprihvatljivi izdaci su svi oni koji nisu spomenuti kao prihvatljivi.  |
|  | U tablici 1.6. razdoblje provedbe - u Napomeni stoji da se u vrijednost doprinosa ubrajaju samo poduzeća. No, sukladno prilogu I Direktive 651/2014 stoji: Poduzeće je svaki subjekt koji se bavi ekonomskom djelatnošću, bez obzira na njegov pravni oblik. To uključuje, posebno, samozaposlene osobe i obiteljska poduzetnike koji se bave obrtom ili drugim djelatnostima te partnerstva ili udruženja koja se redovno bave ekonomskom djelatnošću. -pa time podrazumijevamo da su i Obrti i Obiteljska poljoprivredna gospodarstva prihvatljiva.Da li su OPG-i prihvatljivi? | OPG može biti krajnji korisnik ukoliko udovoljava definiciji malih i srednjih poduzeća danoj u Prilogu I. Definicija malih i srednjih poduzeća Uredbe 651/2014, odnosno Uredbe Komisije (EU) 2017/1084 оd 14. lipnja 2017. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 3. kolovoza 2017.** | **DATUM ODGOVORA NA PITANJE: 9. kolovoza 2017.** |
|  | Na koji način PPI dokazuje, a na koji način vi provjeravate koja je to nova usluga PPI-a? | Projektni prijedlog vrednovat će se temeljem obavezne dokumentacije koju je potrebno dostaviti u paketu prijave. Provodi li se projekt na način i u opsegu u kojem je prijavljen i za koji su odobrena bespovratna sredstva kontrolirat će se tijekom provedbe projekta iz dokumentacije koju je prijavitelj/korisnik dužan čuvati na način i u vremenskom razdoblju propisanom Uputama za prijavitelje. Prijavitelj pod materijalnom i krivičnom odgovornošću potpisuje Izjavu o usklađenosti s UZP, te sukladno tome odgovara za istinitost podataka. |
|  | Je li "stara", već postojeća usluga prihvatljiv trošak?  | Ne. Predmet Poziva odnosi se na razvoj i povećanje ponude usluga stručne i savjetodavne podrške te usluga informiranja za MSP–ove. S obzirom da je jedan od pokazatelja poziva „Broj novih usluga koje će PPI pružati MSP-ovima u razdoblju trajanja provedbe projekta“, troškovi pružanja „starih“, već postojećih usluga nisu prihvatljivi. |
|  | Je li angažman vanjskog suradnika, zaposlenog u povezanom poduzeću (osnivaču PPI-ja), prihvatljiv trošak? | Sukladno poglavlju 2.9 Prihvatljive kategorije troškova Uputa, trošak nabave vanjskih stručnjaka za pružanje stručne i savjetodavne podrške MSP-ovima prema potrebi, odnosno kada postoji potražnja za takvima, a PPI nema kapacitet za pružanje takve usluge jest prihvatljiv trošak. Nabava vanjskih stručnjaka se mora provesti sukladno Prilogu 4 Postupci nabave za osobe koje nisu obveznici javne nabave ovisno o obvezi Prijavitelja..  |
|  | Točka 2.6 UzP-a, što podrazumijevate pod..."savjetovanje o dijagnosticiranju nedostataka i izazova MSP–ova? | Pod navedenim izričajem podrazumijevaju se sve usluge stručne i savjetodavne pomoći koje PPI može pružiti MSP-ovima s ciljem da se ustanovi s kojim poteškoćama i izazovima se MSP susreće i na koji način ih je moguće ublažiti ili ukloniti. |
|  | Prilog 3., kriterij odabira 1.1.1., što znače razredi >50>100, >100-200, >200-400? ako smo dobro shvatili vašu namjeru, predlažemo razrede do 50, 51-100, 101- 200, 201-400 | U kriteriju 1.1.1 razredi su određeni na način da „do 50“ uključuje i 50, „> 50 – 100“ znači sve brojeve veće od 50 uključujući i 100.Smisao je jednak onome koji ste naveli u svom prijedlogu, ali je skaliranje na način kako je navedeno u Prilogu 3. preciznije. |
|  | Prilog 3., ukoliko je usluga informiranja nova usluga, da li se broj korisnika usluga informiranja iz kriterija 1.1.1. može uzeti u obzir u kriteriju 1.1.2. kao broj korisnika novih usluga? Npr. nova usluga informiranja zahvaća 10.000 osoba. mogu li se tih 10.000 uzeti u obzir pod kriterijem 1.1.2. i dobiti 7 bodova? | Način na koji se računaju korisnici aktivnosti naveden je u točki 1.6. Priloga B. |
|  | Prilog 3., molimo da razjasnite koja je razlika između kriterija 1.1.2. i 1.1.4.?  | Kriterijem 1.1.2 boduje se broj korisnika novih usluga za koje će PPI ostvariti bespovratna sredstva, dok se kriterijem 1.1.4 boduje ukupan broj korisnika nefinancijske potpore kako je definirana u fusnoti 2, osim novoosnovanih MSP, koji se računaju u kriteriju 1.1.5. |
|  | Prilog 3., kriterij odabira 2.2., je tipičan primjer pogodovanja razvojnim agencijama i svima koji se u nekoj mjeri financiraju iz opće države. Zar smo mi poduzetnici, MSP-ovi koji se bave poslovnim savjetovanjem i sami se brinemo opstati na tržištu, sami zaslužujemo svoje plaće i nikoga ne gledamo po partijskoj osnovi i dalje za državu običan šljam i lopovi? Jesmo li zaslužili isti broj bodova (6) kao i npr. razvojna agencija koja 25% svojih troškova poslovanja dobiva i podmiruje od matične JL(R)S i političara koji stoje iza agencija? Agencije nam ionako svakodnevno čine nelojalnu konkurenciju i ruše cijene jer ne ovise o vlastitim sredstvima... Molimo vas da nam razjasnite pozadinu takve odluke o kriteriju 2.2.. | Broj bodova koji se dodjeljuje ovim kriterijem, obrnuto je proporcionalan s udjelom primitaka prijavitelja iz proračuna opće države. |
|  | Koje su to tržišne cijene savjetodavnih usluga koje će u troškovnom smislu od strane PT biti prihvaćene kao referentne? Od kuda PT formira stav o referentnim cijenama npr. mentoriranja uprave nekog poduzeća? | \* konzultacije u tijeku**Odgovor** objavljen 30. kolovoza 2017. godine**:**Tržišna cijena je ona koju pružatelj usluga može ostvariti na referentnom tržištu. PT ne definira referentne cijene jer se cijene usluga mogu razlikovati ovisno o ponudi i potražnji na tržištu koje „pokriva“ određeni pružatelj usluge.  |
|  | Točka 2.9 UzP-a, kategorija govori da korisnik mora koristiti pojednostavljenu metodu izračuna neizravnih troškova primjenom fiksne stope, koja iznosi maksimalno 15% od ukupnih dozvoljenih izravnih troškova osoblja (kategorija troškova: „Rashodi za zaposlene“ u Prijavnom obrascu A. Kategorija troškova ne postoji u obrascu A. Molimo vas da ispravite naziv na koji se referirate. | \* konzultacije u tijeku**Odgovor** objavljen 30. kolovoza 2017. godine**:**Elementi troškova i proračun se nalaze na stranici 5 Prijavnog obrasca A.dio, a prijavitelj sam otvara i imenuje elemente projekta. |
|  | Vezano uz pojednostavljenu metodu izračuna neizravnih troškova primjenom fiksne stope, znači li to da ako je trošak osoblja 50.000 kuna, da se neizravni troškovi računaju jednostavnom metodom i iznose 7.500 kuna?  | Da. |
|  | Hoće li se za neizravne troškove trebati prilagati u kasnijoj fazi ocjenjivanja i/ili provedbe računi kao dokaz? | \* konzultacije u tijeku**Odgovor** objavljen 30. kolovoza 2017. godine**:**Provodi li se projekt na način i u opsegu u kojem je prijavljen i za koji su odobrena bespovratna sredstva kontrolirat će se tijekom provedbe projekta iz dokumentacije koju je prijavitelj/korisnik dužan čuvati na način i u vremenskom razdoblju propisanom Uputama za prijavitelje. Za sve troškove i aktivnosti korisnik mora osigurati revizijski trag. |
|  | Mogu li dva (vlasnički) povezana poduzeća (jedno je osnivač i 100%-tni vlasnik drugog) SAMOSTALNIM prijavama (NE ZAJEDNIČKOM, JEDNOM, PRIJAVOM) aplicirati na navedeni javni poziv? | \* konzultacije u tijeku**Odgovor** objavljen 30. kolovoza 2017. godine:Odgovor kao na pitanje pod brojem 2. u ovoj tablici. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 4. kolovoza 2017.** | **DATUM ODGOVORA NA PITANJE: 9. kolovoza 2017.** |
|  | Moraju li članovi tima nužno biti zaposlenici prijavitelja?  | Da. Sukladno poglavlju 2.4 Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta, prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata. |
|  | Ako ustanova ima samo jednog zaposlenog djelatnika, može li osoba za računovodstvo, financije i administraciju biti zaposlenik osnivača ili vanjski suradnik? | Ne. Odgovoreno kao na pitanje pod rednim brojem 53. u ovoj tablici. |
|  | Ako ustanova ima samo jednog zaposlenog djelatnika, možemo li za drugog člana tima predvidjeti novo zapošljavanje? | \* konzultacije u tijeku**Odgovor** objavljen 30. kolovoza 2017. godine**:**Odgovoreno kao na pitanje pod rednim brojem 53 u ovoj tablici. |
|  | Ukoliko ustanova od predaje projektnog prijedloga promijeni ime i/ili dio statuta, hoće li to utjecati na odobravanje projekta? | Potpisom Obrasca 3. IZJAVA PRIJAVITELJA O USKLAĐENOSTI PROJEKTNOG PRIJEDLOGA S UPUTAMA ZA PRIJAVITELJE I NEKAŽNJAVANJU, prijavitelj se obvezuje da će PT1/PT2 pravovremeno izvijestiti o svim izmjenama i promjenama podataka navedenih u projektnom prijedlogu i pripadajućoj dokumentaciji. U trenutku donošenja Odluke o financiranju prijavitelj mora udovoljavati svim kriterijima prihvatljivosti kako bi projektni prijedlog bio prihvatljiv za dodjelu bespovratnih sredstava. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 7. kolovoza 2017.** | **DATUM ODGOVORA NA PITANJE: 9. kolovoza 2017.** |
|  | Kako se dokazuje iskustvo voditelja projekta i osobe za računovodstvo financije i administraciju? | Odgovoreno kao na pitanje pod rednim brojem 20. u ovoj tablici. |
|  | Računa li se pod iskustvo u vođenju projekata i iskustvo koje je voditelj projekta stekao na radnom mjestu u trgovačkim društvima koje nisu "PPI" i to u vođenju projekata financiranih iz drugih izvora (financiranje iz zadržane dobiti, bankovnih pozajmica i sl)? Isto pitanje vrijedi i za osobu za računovodstvo, financije i administraciju. | Metodologija uspostave projektnog tima predstavlja jedan od preduvjeta uspješnosti projekta, stoga će se po ovom pitanju vrednovati način na koji je prijavitelj definirao i rasporedio odgovornosti tima za upravljanje provedbom projekta, odredio kvalifikacije i tražene kompetencije predloženog projektnog tima te iste povezao s predloženim aktivnostima projekta. Isto prijavitelj dokazuje životopisima članova projektnog tima iz kojih je moguće iščitati relevantno iskustvo vezano za upravljanje projektima.  |
|  | Priznajete li pod pojam radno iskustvo i stručno osposobljavanje bez zasnivanja radnog odnosa? | Da. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 10. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | Mogu li obrti uz MSP biti korisnici ponude visokokvalitetnih usluga sukladno definiranim uvjetima natječaja Pružanje visokokvalitetnih usluga za MSP putem PPI - KK.03.1.2.05? | Poziv je namijenjen PPI-jevima kao pružateljima usluga , a krajnji korisnici su MSP, u koje spadaju i obrti. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 17. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | Kod kriterija iskustvo prijavitelja, odnosno iskustva voditelja projektnog tima, mora li voditelj projekta imati minimalno 5 godina radnog iskustva u trenutku prijave projektnog prijedloga ili u trenutku evaluacije i odobrenja projekta? Konkretno, naš voditelj ima iskustvo u pisanju i provedbi projekata 4 godine i 10 mjeseci. Ako uzmemo u obzir Vašu evaluaciju projektnih prijava i dodjele Odluka o prihvatljivosti naš voditelj će napuniti 5 godina radnog iskustva, konkretno 21.12.2017 godine. Da li je on kao takav prihvatljiv? | U 2.4 UzP-a jasno je navedeno kako prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva). Odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu.U postupku dodjele bespovratnih sredstava vrednuje se projektna prijava koja je zaprimljena (uključujući sve podatke koje sadrži).  |

|  |  |  |
| --- | --- | --- |
| **RB** | **DATUM ZAPRIMANJA PITANJA: 18. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | Moraju li članovi projektnog tima koji su zaposleni ili će se zaposliti u provedbi projekta biti zaposleni na 100% radnog vremena kod prijavitelja?  | Ne.  |

|  |  |  |
| --- | --- | --- |
| **RB** | **DATUM ZAPRIMANJA PITANJA: 22. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | Je li prihvatljiv trošak novozaposlene osobe te može li se trošak rada novozaposlene osobe temeljiti na stvarnim troškovima rada (troškovima definiranim aktom o unutarnjem ustrojstvu)? | Da. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 24. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | Pitanje se odnosi na točku 1.5 UzP predmetnog Poziva po kojoj će se dodijeljena potpora smatrati potporom male vrijednosti. U slučaju razvojne agencije (koja je prihvatljiv prijavitelj za potrebe ovog Natječaja), koja je registrirana kao d.o.o. i ne prakticira/ne obavlja komercijalne djelatnosti (npr. izrada poslovnih planova, savjetodavne usluge koje se naplaćuju i dr.) već isključivo obavlja djelatnosti od općeg gospodarskog interesa, hoće li se projektne aktivnosti (s obzirom na spomenutu točku 1.5) smatrati kao komercijalna djelatnost ili će se smatrati aktivnostima od općeg gospodarskog interesa? | Usluge od općeg gospodarskog interesa su gospodarske aktivnosti koje javne vlasti smatraju od posebne važnosti za građane, a koje ne bi bile isporučene (ili bi bile isporučene pod različitim uvjetima) ako ne postoje javne intervencije.Prema aktivnostima koje su prihvatljive ovim Pozivom vidljivo je da se ne radi o gore navedenoj vrsti usluga, već o uslugama koje se nalaze na tržištu. Poglavlje 1.5. Uputa odnosi se na "Obveze koje se odnose na vrstu potpore". Potpore male vrijednosti koje se dodjeljuju ovim Pozivom sukladne su Uredbi 1407/2013. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 25. kolovoza 2017.** | **DATUM ODGOVORA NA PITANJE: 30. kolovoza 2017.** |
|  | U Obrascu 2. Prijavni obrazac B dio, točka 1.1. dane su smjernice za popunjavanje:''Analiza problema trebala bi uključiti osvrt na najmanje slijedeće čimbenike:1.Analiza poduzetničko-potpornih institucija (PPI) u JLS/JR(P)S-broj PPI u JLS/JR(P)S-sektorska opredijeljenost PPI u JLS/JR(P)S-aktivnosti PPI u JLS/JR(P)S-proizvodi-usluge PPI u JLS/JR(P)S (vrsta, cijene i sl.)-kapaciteti PPI (izraženi kroz broj zaposlenih/broj usluga/broj korisnika)''Molimo vas pojašnjenje vezano za smjernice:''-proizvodi-usluge PPI u JLS/JR(P)S (vrsta, cijene i sl.),-kapaciteti PPI (izraženi kroz broj zaposlenih/broj usluga/broj korisnika).''Je li dovoljno navesti vlastite proizvode i usluge (vrste, cijene i sl.) te vlastite kapacitete (broj zaposlenih, broj usluga, broj korisnika) ili je potrebno analizirati i podatke za ostale PPI koji djeluju na području JLS/JR(P)S? | Potrebno je provesti analizu poduzetničko-potpornih institucija (PPI) u JLS/JR(P)S, kako je navedeno u 1.1. Prijavnog obrasca B dio.  |
|  | U Prilogu 3. Postupak dodjele bespovratnih sredstava, na stranici 9., pod točkom 2.2. primici prijavitelja iz proračuna opće države. Agencija se djelomično financira iz županijskog proračuna, smatraju li se ta sredstva primitcima iz proračuna opće države budući da se radi o sredstvima jedinice područne (regionalne) samouprave? | Da. |